**Zoja Anatoljevna Kosmodemjanskaja** (russisk: *Зоя Анатольевна Космодемьянская*, født 13. september 1923 i Ossino-Gai i guvernementet Tambov i Sovjetrussland, død 29. november 1941 i Petrisjtsjevo i Moskva-oblasten) var en sovjetisk partisan som ble utnevnt til Helt av Sovjetunionen (tildelt posthumt). Hun er en av de mest ærede[] martyrer av Sovjetunionen.

Liv og virke
------------

### Bakgrunn

Zojas bestefar Pjotr Kosmodemjanskij ble myrdet i 1918 av en gruppe militante ateister for hans motstand mot blasfemi.[] Hennes far, Anatolij Kosmodemjanskij, studerte på et teologisk seminar, men studerte ikke mer teologi etter det. Han arbeidet senere som bibliotekar. Hennes mor, Ljubov Kosmodemjanskaja (pikenavn Tsjurikova), var skolelærer. I 1925 ble broren, Aleksandr Kosmodemjanskij, født. I likhet med søsteren, ble også han posthumt utnevnt til Helt av Sovjetunionen.

I 1929 flyttet familien til Sibir av frykt for å bli forfulgt.[] I 1930 flyttet de til Moskva. Kosmodemjanskajas favorittfag på skolen var litteratur. Hennes lærere bemerket at hennes essays viste dyp forståelse for faget og for bilder.[] Hun leste langt utover pensum. Kosmodemjanskaja ble med i den kommunistiske ungdomsorganisasjon Komsomol i 1938.

### Partisan

I oktober 1941, mens hun fortsatt var en student på en videregående skole i Moskva, meldte hun seg til en partisanenhet. Kosmodemjanskaja ble tildelt partisanenheten 9903. Av de tusen mennesker som sluttet seg til denne enheten i oktober 1941 var det bare halvparten som overlevde hele verdenskrigen.[]

Sammen med andre partisansoldater bevegde Kosmodemjanskaja seg mange ganger inn i territorium som var okkupert av nazistene. De plasserte miner langs veiene og kuttet kommunikasjonslinjer. 27. november 1941 fikk Zoja i oppgave å brenne landsbyen Petrisjtsjevo, der et tysk regiment fra kavaleriet var utstasjonert. Zoja klarte å sette fyr på noen få hus før hun ble oppdaget av en gruppe sovjetiske kollaboratører som informerte tyskerne.[]

Tyskerne tok Kosmodemjanskaja til fange mens hun var opptatt med å sette fyr på et hus. Hun ble avhørt og torturert gjennom natten, men nektet å gi dem noe nyttig informasjon. Neste morgen ble hun tatt med til sentrum av byen der hun ble hengt. Tyskerne lot Zojas kropp henge i galgen i flere uker.[]

Til slutt ble hun gravlagt like før den sovjetiske frigjøringen i januar 1942. Historien om Kosmodemjanskaja ble kjent etter en artikkel i Pravda skrevet av Pjotr Lidov og publisert 27. januar 1942. Denne artikkelen ble lagt merke til av Josef Stalin som erklærte: "Her er folkets heltinne", og startet en propagandakampanje for å hedre Kosmodemjanskaja.[] I februar ble hun identifisert og ble umiddelbart tildelt ordenen Helt av Sovjetunionen for sitt mot og tapperhet ansikt til ansikt med fienden.

Referanser
----------

1. 1 2   FemBio-Datenbank, oppført som Soja Kosmodemjanskaja, FemBio-ID 16216, besøkt 9. oktober 2017[Hentet fra Wikidata]
2. 1 2   Find a Grave, oppført som Zoya Anatolyevna Kosmodemyanskaya, Find a Grave 21426, besøkt 9. oktober 2017[Hentet fra Wikidata]
3. 1 2   Store sovjetiske encyklopedi (1969–1978), avsnitt, vers eller paragraf Космодемьянская Зоя Анатольевна, besøkt 27. september 2015[Hentet fra Wikidata]
4. 1 2   rettsgrunnlag Q111383248[Hentet fra Wikidata]
5. ↑  Указ Президиума Верховного Совета СССР «О присвоении звания Героя Советского Союза т. т. Гурьянову М. А. Космодемьянской З. А. Кузину И. Н. особо отличившимся в партизанской борьбы в тылу против немецких захватчиков» от 16 февраля 1942 года // Ведомости Верховного Совета Союза Советских Социалистических Республик : газета. — 1942. — 10 марта (№ 7 (166)). — С. 1.

Litteratur
----------

* Ljubow Kosmodemjanskaja: *Soja und Schura.* 3. Auflage. Verlag Neues Leben, Berlin 1954.
* Daniela Rathe: «Soja – eine „sowjetische Jeanne d’Arc"? Zur Typologie einer Kriegsheldin». I: Silke Satjukow, Rainer Gries (utg.): *Sozialistische Helden. Eine Kulturgeschichte von Propagandafiguren in Osteuropa und der DDR.* Links, Berlin 2002, ISBN 3-86153-271-9, s. 45–49.

Eksterne lenker
---------------

* *Wer war Soja Kosmodemjanskaja?*
* (en) Zoya Kosmodemyanskaya – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** NKC **·** RLS
 |

Portal: Andre verdenskrig